苏轼
和子由论书
吾虽不善书，晓书莫如我。
苟能通其意，常谓不学可。
貌妍容有颦，璧美何妨橢。
端庄杂流丽，刚健含婀娜。
好之每自讥，不谓子亦颇。
书成辄弃去，谬被旁人裹。
体势本阔略，结束入细麽。
子诗亦见推，语重未敢荷。
迩来又学射，力薄愁官笥。
（ss〗官箭十二把，吾能十一把箭耳。
）多好竟无成，不精安用夥。
何当尽屏去，万事付懒惰。
吾闻古书法，守骏莫如跛。
世俗笔苦骄，众中强嵬?我。
钟张忽已远，此语与时左。